वडोदरा. शहर में कपुरई चौक के पास एक ट्रैफिक कॉन्स्टेबल को भीड़ ने जमकर पीटा। उसकी बाइक में भी आग लगा दी। कॉन्स्टेबल ने बाइक पर सवार 3 लड़कों को रोकने के लिए डंडा मारा, जिससे वे गिर गए। एक लड़के के मुंह में चोट लग गई। ये देख वहां मौजूद लोग भड़क गए।
भड़की भीड़ ने और क्या किया. . . पुलिस ने कैसे पाया काबू . . .
- घटना मंगलवार शाम की है। घटना की जानकारी मिलते ही मौके पर पुलिस बल पहुंचा।
- लेकिन लोगों ने पुलिस वाहनों पर भी पथराव शुरू कर दिया।
- इसके बाद पुलिस ने लाठीचार्ज कर लोगों को खदेड़ा।
- इस मामले में कुछ लड़कों को अरेस्ट भी किया गया है।
क्या है मामला?
- कपुरई चौक के पास ट्रैफिक कॉन्स्टेबल शांतिलाल परमार अपने हाथ में डंडा पकड़े खड़े थे।
- इसी दौरान उन्होंने एक बाइक पर सवार तीन लड़कों को जाते देखा।
- उन्होंने बाइक को रोकने का इशारा किया, पर लड़के भागने लगे तो शांतिलाल ने डंडा फेंककर मार दिया।
- डंडा लगते ही बाइक सवार गिर गए। योगेश गोविंदभाई बारिया नामक युवक के मुंह में चोट लग गई।
- उसे वडोदरा के एसएसजी अस्पताल में भर्ती कराया गया।
- भीड़ की पिटाई से घायल कॉन्स्टेबल भी इसी अस्पताल में भर्ती है।
- इलाके में बुधवार को भी तनाव बना रहा।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva